NaiveNeuron/SloPal huggingface dataset:
Jurinová, Erika, podpredsedníčka NR SR (2014-07-09):
Ďakujem pekne za reakcie. Pani poslankyňa Vaľová, práveže som vyzdvihla, že ste sa nenechali oblbnúť, že ste sa nedali oblbnúť naozaj veľmi dobre znejúcou dôvodovou správou. Lebo ak by ste nešli do hĺbky, iba by ste si prečítali zákon, plus dôvodovú správu, ja myslím, že by ste boli dostatočne uspokojení. Takže tým som nechcela nikoho ani dehonestovať. Práveže som veľmi rada, že ste naozaj reflektovali na všetky upozornenia, najmä tých sociálnych pracovníkov, ktorých sa to týka. Mali sme dostatočný čas na zmenu v zákone. Áno, to obdobie medzi prvým a druhým čítaním bolo maximálne využité. Videla som už opäť, to už vlastne po druhýkrát, vysokú ústretovosť zo strany ministerstva na úprave alebo oprave zlého znenia niektorých častí, ale, na druhej strane, načo sme mali pripomienkové konanie, kde bolo naozaj kopa, kopa zásadných pripomienok neprijatých? V konečnom dôsledku až po intervencii poslancov sa stalo, že tie niektoré pripomienky boli skutočne brané do úvahy a bol zákon upravený v prospech sociálnych pracovníkov. Sociálna, čo sa týka vzdelávania, pani poslankyňa Tomanová, samozrejme, ja som za to, že sociálni pracovníci, ktorí sú mladí alebo teda vidia chuť robiť v tejto oblasti, nech ju študujú. Ja hovorím, že som veľmi a nesmierne rada, že sociálnymi pracovníkmi budú môcť byť aj ľudia, ktorí sa už venujú tejto činnosti dvadsať rokov, aj keď nemajú vyštudovanú tú sociálnu prácu. Tento ústupok ja považujem za extrémne zásadný. A som si istá, že by to spôsobilo vrásky mnohým nielen organizáciám, ale aj samotným sociálnym pracovníkom. Počet klientov je veľký, to máte pravdu, ale, bohužiaľ, tento zákon to nevy... (Prerušenie vystúpenia časomerom.)
Šeliga, Juraj, podpredseda NR SR (2020-11-12):
Pán poslanec Jarjabek.
Jarjabek, Dušan, poslanec NR SR (2010-08-06):
Ďakujem, pán predsedajúci. Ďakujem za všetky pripomienky, a teda repliky. V prvom rade, naozaj, aby bolo jasné, ja som sa žiadneho mandátu nedotkol, pán kolega. Ja som iba hovoril o istých absurditách, ktoré pre mňa tými absurditami sú a na to mám právo preto, lebo je to môj názor, nehovoril som o nelegitimite. Pán poslanec Matovič, už som vás videl aj lepšie vystúpiť. Toto nebolo bohviečo. Ale dobre, však ešte budete mať čas. Pani poslankyňa, pani poslankyňa Žitňanská, ja som naozaj teraz nevedel, či ste vystúpili ako nezávislá novinárka alebo závislá politička, ale to si zrejme tiež umravníme časom, však. A ďakujem veľmi pekne pánovi poslancovi Zajacovi. Pán poslanec, aby sme si rozumeli, ja vám neprotirečím, len ja hovorím, že to, čo vy ste nevideli za dvadsať rokov, ja nevidím ani v tom programovom vyhlásení vlády, o ktorom sa dnes bavíme, preto som si to dovolil kritizovať. Ja vôbec netvrdím, že nemáte pravdu, vy ste hovorili, že žiadna kontinuita spred roka 1989 neexistuje. No ja si myslím, že existuje. Dôkazom toho ste aj vy, aj vaša tvorba, veď vy ste sa predsa nenarodili v roku 1989, aspoň si myslím. Ešte raz všetkým veľmi pekne ďakujem za pozornosť, teším sa na ďalšie diskusie. (Potlesk.)
Osuský, Peter, poslanec NR SR (2017-05-18):
Ďakujem za slovo, pán predseda. Vážení kolegovia, milá snemovňa, dovolím si začať drobnou fikciou. Uvediem korektnú dlhšiu vetu zo vstupnej informácie športovej strany printového média: „V otváracom zápase Majstrovstiev sveta vo futbale v Belo Horizonte sa stretli mužstvá Spojených štátov brazílskych a Spojených štátov mexických za rozhodovania rozhodcu Davisa zo Spojeného kráľovstva Veľkej Británie a Severného Írska, na čiarach boli Gruevski z bývalej Juhoslávskej republiky Macedónsko a Schwarztaler zo Švajčiarskej konfederácie.“ Toto je absolútne korektná printová informácia v duchu 
„kat-astrálnej“ vôle zákona. Iste poslucháč a čitateľ takejto športovej strany by si mohol povedať, či tým chlapom v tej redakcii nešibe. No nešibalo by im, lebo sa chcú len uchrániť pred pokutou, ktorú my chcem zrušiť. Drobná epizóda. Pred niekoľkými dňami zasadal európsky výboru pre európske záležitosti. Ako referujúci pred cestou do Bruselu vystupoval bystrý a šikovný mladý muž, štátny tajomník Parízek. Informoval nás, že nosným prvým bodom bude diskusia o brexite a diskusia teda o európskom postupe vo veci odchodu Veľkej Británie. Keď povedal túto vetu, tak sa takmer chytil za ústa a povedal: „Ach, dúfam, že ma nebudú pokutovať.“ No, ja som, priznám sa, nevypýtajúc si slovo od kolegu Blahu, mu povedal: „Pozrite sa na tých šesť junákov na druhej strane miestnosti oproti mne. Povedzte im, aby o štyri dni podporili novelu Dostála, Poliačika a Osuského a už sa nebudete musieť báť hovoriť o tom, že budete rokovať s Veľkou Britániou.“ Na tomto malom príklade chcem poukázal na absurdnosť toho, čo existuje a čo chceme zrušiť. Ako historický exkurz si dovolím ešte jednu vec. Iste si spomínate na pamätnú scénu, keď popijúc nejaké to liguére Anton Špelec, ostrostřelec, sa dopustil urážky majestátu, konštatujúc, že „císař pán je vůl“ a ešte k tomu „korunovanej“, ako dodal v opravnej verzii toho výroku. Musím zároveň povedať, že Rakúsko, Rakúsko-Uhorsko, ale špeciálne Rakúsko bolo legendárne veľkolepou byrokraciou. C.A.K. byrokracia spĺňala tie najvyššie nároky. Napriek tomu, milí priatelia, by nebol Anton Špelec odsúdený za to, že nepoužil kompletný titul jeho cisárskeho a kráľovského veličenstva. Nechcem vás zdržovať jeho čítaním, ale ten titul obnášal asi osem riadkov štandardného textu a končil slovami „a tak ďalej“. Teda kompletný titul rakúskeho a uhorského cisára a kráľa bol na čítanie na štvrť hodinku. Ani rakúska byrokracia netrvala, aby sa pri každom oslovení panovníka používal dlhší titul ako cisár pán alebo cisár a kráľ František Jozef I. Chcem teda povedať, že tak ako ste si vypočuli tú fikciu správy z majstrovstiev sveta vo futbale, iste uznáte, že tento návrh nie je zameraný ani proti vládnucej koalícii, ani proti strane SMER, HÍD či každému zvlášť. A tak ako povedal kolega Dostál, je to kauza Dzurindovej vlády. A tak sa teraz zamýšľam, že keď odmietnete túto novelu, komu tým slúžite, resp. že či by kritériom pre hlasovanie za nemal byť prostý ľudský zdravý rozum. Ďakujem. (Potlesk.)
A. Belousovová, podpredsedníčka NR SR: (2007-02-01):
A ako prvý vystúpi pán poslanec Dzurinda s faktickou poznámkou. Máte slovo.
Figeľ, Ján, podpredseda NR SR (2015-01-28):
Ďakujem pekne. Poprosím o trochu viac kľudu v sále z kolegiality. Nech sa páči, Dušan Čaplovič.
Sárközy, Irén, poslankyňa NR SR (2019-12-04):
Ďakujem veľmi pekne za slovo. Stojím za tým, že máme na súdoch dobrých sudcov, a stojím za tým, že tých, ktorí tam nepatria, treba vyzliecť z talára. Je to jednoznačne povedané. Vyvažovanie znamená, že na tejto pôde – a keď ľudia budú pozerať aj v televízii túto rozpravu, aby zase nemali dojem, že my na súdoch máme len takých ľudí, ktorí sú skorumpovaní a sú mafiáni. A ja som preto myslela, že musíme povedať aj to, že sú sudcovia, ktorí naozaj vykonávajú svoju prácu čestne. Zopakujem, podčiarkujem to, že my sme za to, že aby na súdoch boli len takí ľudia a práve oni majú byť príkladom, akí majú byť sudcovia. Každý jeden, ktorý tam nepatrí, robíme všetko pre to spolu aj s pánom ministrom, aby zo súdov boli preč a aby na súdoch mohli byť len tí, na ktorých môžme byť hrdí aj my ako poslanci Národnej rady, aj ako občania. Ďakujem.
Pellegrini, Peter, predseda NR SR (2024-01-24):
Pani poslankyňa Bihariová.
Štefanec, Ivan, poslanec NR SR (2013-04-16):
Ďakujem veľmi pekne, pán podpredseda, aj kolegom za faktické, ktoré boli pomerne úsmevné. Pán poslanec Blaha, chcem vás upozorniť, že nie sú tu ozaj všetci poslanci, pán kolega, ale z opozície je tu trikrát viac poslancov ako u vás. To je, to je výsledok vašej pozornosti tejto najdôležitejšej téme. To je vaša ignorácia občanov Slovenska k tejto najdôležitejšej téme na Slovensku. Ešte raz vám poviem veľmi rád, čo sa týka daní. Máme najvyššie dane medzi porovnateľnými krajinami na firemnej úrovni, ktoré vstúpili do Únie od roku 2004. Samozrejme, máme aj najvyššiu nezamestnanosť ako jeden z dôsledkov tohto opatrenia. Vaša politika je v oblasti daní len ľudí ošklbať, zobrať im všetko, čo sa dá. Naša je, aby sa nadýchli, aby sa podporila aktivita. To je ten základný rozdiel. Vaša ideológia, mimochodom, z posledných zhruba 6 rokov, ktorá sa tu realizuje na 5 rokov na vládnej úrovni, sa realizuje len v tom, že je tu stále viac a viac nezamestnaných a zhoršuje sa život ľudí i na Slovensku. Pán poslanec Podmanický, efektívnosť výberu daní. Asi ste ma nepočúvali, pán poslanec, ani teraz sa mu nechce počúvať, vtedy, keď má počúvať argumenty. Pán poslanec Podmanický, vám hovorím, pán poslanec Podmanický... (Reakcia z pléna.) Pán poslanec Podmanický, pán poslanec Podmanický, pán poslanec, sadnite si, áno, lebo... (Reakcia poslanca.) Nemôžete, lebo... Nevyrušujte, tak potom sa prihláste vo faktickej. (Reakcia poslanca.) Áno. Tak ale nevyrušujte tu, dobre? A ja vám chcem odpovedať na to, čo ste hovorili, že efektívnosť výberu daní sa zhoršila za vašej vlády v oblasti DPH, za prvej Ficovej vlády, mierne zlepšila za vlády Ivety Radičovej a zhoršila dnes. V roku 2020 si dávate horší cieľ ako v roku... (Prerušenie vystúpenia časomerom.)
P. Pelegrini, poslanec: (2009-06-25):
Národná rada Slovenskej republiky uznesením z 24. júna 2009 č. 1542 súhlasila s návrhom vlády na skrátené legislatívne konanie o vládnom návrhu zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, tlač 1140. Uznesením z 25. júna 2009 č. 1553 sa uzniesla prerokovať vládny návrh zákona v druhom čítaní a pridelila ho na prerokovanie s termínom ihneď týmto výborom: Ústavnoprávnemu výboru a výboru pre hospodársku politiku. Výbor pre hospodársku politiku, ktorý určila ako gestorský výbor, nebol pri rokovaní o spoločnej správe uznášaniaschopný. Podľa § 80 ods. 1 zákona Národnej rady o rokovacom poriadku predseda gestorského výboru určil mňa za spoločného spravodajcu. Podľa § 80 ods. 2 citovaného zákona gestorský výbor neschválil spoločnú správu alebo stanovisko, podáva spoločný spravodajca informáciu o výsledkoch rokovania výborov a predkladá návrh na ďalší postup. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Ústavnoprávny výbor Národnej rady Slovenskej republiky o vládnom návrhu zákona rokoval 25. júna 2009 a uznesením č. 686 odporučil Národnej rade Slovenskej republiky návrh schváliť. Výbor Národnej rady Slovenskej republiky pre hospodársku politiku o vládnom návrhu zákona nerokoval, nakoľko podľa ustanovenia § 52 ods. 2 rokovacieho poriadku Národnej rady sa nemohol uznášať, keďže nebola prítomná nadpolovičná väčšina všetkých jeho členov. Z uznesenia Ústavnoprávneho výboru Národnej rady Slovenskej republiky pod bodom 3 tejto správy vyplýva jeden pozmeňujúci návrh. Využívajúc svoje oprávnenie spravodajcu, odporúčam o návrhu zákona rokovať a hlasovať o pozmeňujúcom návrhu Ústavnoprávneho výboru Národnej rady Slovenskej republiky a návrhu zákona ako celku v jeho znení. Pani predsedajúca, otvorte, prosím, rozpravu.
Žiga, Peter, podpredseda NR SR (2024-06-26):
Ďalším vystupujúcim v rozprave je pani poslankyňa Jurík.
Paška, Pavol, predseda NR SR (2013-09-03):
Sme v treťom čítaní . Otváram rozpravu. Nemám prihlášku. Vyhlasujem ju za skončenú a záverečné hlasovanie.
D. Čaplovič, podpredseda vlády SR: (2008-11-04):
Aby sme revitalizovali naše vysoké školstvo, snažíme sa výraznejšie aj v rámci novely vysokoškolského zákona pustiť súkromný kapitál do vysokých škôl a na podporu, aby sa privátny sektor výraznejšie podieľal na vede a výskume, lebo je to takmer na nulovom bode. A čo sa týka tých excelentných pracovísk. Hovorí sa o nich, že ich bude 40. Bude ich ďaleko, ďaleko menej. A ja sám presadzujem, a viete veľmi dobre, že ten dialóg trvá, pôjdeme maximálne na 8-9 do jednotlivých regiónov, na viac Slovensko nemá. A čo sa týka priorít vo vede a výskume, za vás ich bolo 22, potom pán minister Mikolaj predložil 12, pán podpredseda vlády, a dneska už tvrdo sme sa dostali k tomu, že budeme ich revitalizovať na 3 až 5 a to bude, myslím si, pre Slovensko postačovať.
Figeľ, Ján, podpredseda NR SR (2015-11-11):
Teraz dávam slovo spoločnému spravodajcovi, predsedovi výboru pre sociálne veci, pánovi poslancovi Jánovi Podmanickému, aby informoval Národnú radu o výsledku rokovania výborov. Nech sa páči.
M. Hort, podpredseda NR SR: (2010-03-03):
S faktickou poznámkou ako jediný sa hlási pán poslanec Viliam Novotný, predseda zdravotníckeho výboru. Nech sa páči.
Pellegrini, Peter, predseda NR SR (2014-12-12):
Pán poslanec, chcete reagovať? Poprosím vás potom všetkých, ktorí chcú reagovať, máme na to tlačidlo, aby som sa nemusel stále pýtať, či je ten záujem, alebo nie. Nech sa páči.
P. Hrušovský, predseda NR SR: (2004-02-03):
(Hlasovanie.) 133 prítomných, 82 za návrh, 14 proti, 37 sa zdržalo. Návrh sme schválili. Tým sme odhlasovali všetky prerokované body 21. schôdze. Budeme pokračovať teraz rokovaním o ďalších bodoch programu, v poradí ktorého je vládny návrh zákona o spotrebnej dani z tabakových výrobkov , ktorý prerokúvame ako tlač 466. Prosím, aby z poverenia vlády Slovenskej republiky návrh zákona odôvodnil a uviedol pán podpredseda vlády a minister financií Ivan Mikloš. Máte slovo.
Hlina, Alojz, poslanec NR SR (2013-09-03):
Ten návrh teraz dávam, prosím vás, že tá správa má odznieť, o Gorile, má odznieť v parlamente. Vy ste teraz odhlasovali, nechápem, čo ste odhlasovali. Ja vám garantujem, pán predseda, vy si môžte odhlasovať, že Zem je rovná, ale ešte to nie je pravda. Tú správu o Gorile... (Prerušenie vystúpenia predsedajúcim.)
M. Číž, podpredseda NR SR: (2007-06-29):
Teraz prosím spoločného spravodajcu z výboru pre financie, rozpočet a menu pána poslanca Michala Lukšu, aby informoval Národnú radu o výsledku prerokovania tejto správy vo výboroch. Máte slovo.
Hrušovský, Pavol, predseda NR SR (2011-12-13):
Prepáčte, pán poslanec, že prerušujem vaše vystúpenie. Ale poprosil by som pána poslanca Mamojku, Krnáča, pani poslankyňu Dubovcovú, Pfundtner, aby sa nakrátko dostavili do rokovacej sály poslaneckého grémia. Ak môžem poprosiť teraz. Nech sa páči, pán poslanec.
Matovič, Igor, poslanec NR SR (2017-04-06):
Veronika, ďakujem veľmi pekne, že si ukázala ďalšie alebo zverejnila ďalší dôvod, prečo by minister Richter nemal byť na svojom mieste, lebo zneužívať bezbranné, malé bábätká na vlastný biznis a kryť tento biznis, lebo sú to nejakí stranícki kolegovia, to by minister jednoducho v žiadnom prípade nikdy robiť nemal. Vôbec nechápem potom aj tie reakcie a poprosil by som ťa, aby si si nič nerobila z reakcií bláznov, ktorí hovoria, a teda citujem pána Číža, že tým, že poukážeš na tento veľký problém, tak vlastne to je nejaký nový obor ľudskej bezcharakternosti, to je proste ľudský kanál, ako sa žena môže znížiť k takýmto hanebnostiam. A ja si myslím, že skorej týmto pán Číž pomenoval to, čo ty si zverejňovala, lebo to je bezcharakternosť ľudská, zneužívať malé dojčatá. To je proste ľudský kanál, zneužívať malé dojčatá a to je zníženie sa k hanebnostiam, keď niekto zneužíva malé dojčatá a zneužívanie malých dojčiat kryje. Miesto toho, aby tieto deti mali od malička do vienka zasiate tú budúcnu starostlivosť, ten dobrý život, tak jednoducho využívame ich na biznis a za to, že to je stranícka kolegyňa, tak to kryjeme. Áno, to je ľudská bezcharakternosť, ľudský kanál a hanebnosti. A najsmutnejšie je, že keď to hovoria ľudia, ktorí svoje dieťa odvrhli, a keď ich raz v potravinách stretol, tak povedali mu, že ho ani nepoznajú.
Jurinová, Erika, podpredsedníčka NR SR (2012-07-03):
Pán poslanec Poliačik.
Blanár, Juraj, podpredseda NR SR (2021-10-27):
Bol jediný prihlásený v rozprave. Žiadna faktická poznámka na vaše vystúpenie, to znamená, že uzatváram týmto rozpravu. Nedostal som prihlášku navrhovateľa o záverečné slovo. Ani pán spravodajca. Azda jedine, pán spravodajca, vás poprosím, o ohlásenie termínu hlasovania. Pán spravodajca Kremský, poprosím vás o ohlásenie termínu hlasovania, keďže ste predniesli aj tento pozmeňujúci návrh, či dnes, alebo necháte lehotu podľa rokovacieho poriadku, nech sa páči.
J. Tkáčová, poslankyňa: (2003-12-04):
Opozícia vyčíta koalícii pri každom reformnom zákone antisociálnosť, ale to nie je pravda. Pravdou je, že ak chceme robiť kvalitnú sociálnu politiku, ktorá nie je iba odrobinkami z chudobnej štátnej kasy, musí perfektne fungovať ekonomika. Bohaté podniky môžu vyplácať vysoké mzdy, robiť dobrú sociálnu politiku pre svojich zamestnancov na takej úrovni, na akej to štát nikdy nezvládne. Môže tvoriť ďalšie pracovné miesta, znižovať nezamestnanosť, zvyšovať kúpnu silu obyvateľov a znižovať počet občanov, ktorí sú na pomoc štátu odkázaní. Rozdiel medzi koalíciou a opozíciou je ten, že kým my chceme motivovať a vytvárať podmienky na bohatšiu tvorbu zdrojov, aby sa spoločnosť dokázala ozaj dôstojne postarať o reálne na pomoc odkázaných, opozícia má predstavu o vysokých daniach z príjmu, ktorými prosíme ku kase stále tých istých, ktorí sa však už pomaly vyčerpávajú a prepadávajú stále viac na hranicu chudobných. Dnes na Slovensku stredná vrstva takmer neexistuje. Reformy veľmi bolia, bolia všetkých, ale je to cena za otáľanie s nimi, za ich nerobenie v minulých obdobiach. Preto vás chcem poprosiť, aby sme zákon, reformný zákon o dani z príjmu schválili. Ďakujem pekne.
Baránik, Alojz, poslanec NR SR (2016-09-20):
Ďakujem. Ja som neplánoval mať faktickú v reakcii na faktické k mojej rozprave, ale vzhľadom na osobný útok, ktorý som si užil od pána Hrnka... (Prerušenie vystúpenia predsedajúcim.)
Šimečka, Michal, podpredseda NR SR (2024-04-16):
Ďakujem veľmi pekne. Ďalší ústne prihlásený do rozpravy je pán poslanec Hajko. Prosím, máte slovo.
Sulík, Richard, predseda NR SR (2011-09-14):
Ďakujem. Prerušujem rokovanie o tomto bode programu. Nasledujú body programu, ktoré uvádza minister Miškov a minister Figeľ. Niekto z týchto dvoch pánov ministrov by sa mal každú chvíľu dostaviť, preto prerušujem schôdzu na päť minút. A potom uvidíme, ako budeme pokračovať ďalej. Ďakujem zatiaľ. (Krátka prestávka.) (Po prestávke.) Takže, panie poslankyne, páni poslanci, ďalší bod programu je zákon, ktorý uvedie minister hospodárstva Juraj Miškov. Keďže ten príde až o pár minút, navrhujem, budeme ďalším bodom pokračovať, keď je teda všeobecný súhlas, a to je bod, ktorý uvedie minister dopravy Ján Figeľ. Ďakujem pekne. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 258/1993 o Železniciach Slovenskej republiky v znení neskorších predpisov . Vládny návrh zákona je pod tlačou 386 a spoločnú správu výborov máte ako tlač 386a. Poprosím prvého podpredsedu vlády a ministra dopravy Jána Figeľa, aby vládny návrh zákona odôvodnil. A poprosím pána poslanca Přidala, ktorý je spoločným spravodajcom z výboru pre hospodárstvo, aby zaujal miesto pre spravodajcu. Nech sa páči, pán minister, máte slovo.
Paška, Pavol, predseda NR SR (2014-03-18):
Pán poslanec Huba. Zapnite pána predsedu výboru.
Grendel, Gábor, podpredseda NR SR (2020-11-24):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak, vyhlasujem rozpravu za skončenú. Chce zaujať stanovisko pani navrhovateľka? Nie. Pán spravodajca? Nie, ale prosím vás, aby ste určili termín hlasovania.
Drucker, Tomáš, minister zdravotníctva SR (2016-09-08):
Ide o pomerne veľmi, veľmi citlivú tému, my evidujeme oblasti zdravotnej starostlivosti, kde existuje doplnkové alebo viaczdrojové financovanie aj v oblasti stomatológie, aj v oblasti liekov. V rámci programového vyhlásenia vlády sme sa zaviazali v jednom bode, že chceme analyzovať vôbec možnosti posúdenia, či dokážeme vytvoriť taký systém, ktorý okrem verejných prostriedkov bude postavený aj na báze doplnkového financovania, predtým ale budeme musieť určiť niečo, čo my nazývame základný rozsah zdravotnej starostlivosti, tak, aby pre každého poistenca a pacienta existovala poskytovaná zdravotná starostlivosť bezodplatne na základe verejného zdravotného poistenia. My dnes máme oblasti, ktoré nám odoberajú finančné prostriedky a považujeme ich povedzme za overtreatment alebo za zneužívanie systému, či už ide v oblasti rádiodiagnostiky, záchrannej zdravotnej službe a podobne. Takisto môžeme uvažovať o oblasti kategorizácie liekov, kde máme definovaný tzv. QALY parameter v rámci farmakoekonomického posudzovania účinkov liečby každého kategorizovaného lieku. A pokiaľ isté lieky nedosiahnu alebo presiahnu, pardon, tento QALY index, ktorý je, myslím, 
34-násobok priemernej mzdy v hospodárstve, tak takýto kategorizovaný liek nie je možné uhrádzať v plnej miere z verejného zdravotného poistenia. To sú všetko oblasti, ktoré vytvárajú istý priestor na diskusiu o tom, či dokážeme vytvoriť diagnosticko-liečebné postupy v prvom rade preto, aby sme definovali istotu pre každého poistenca a pacienta, že mu bude poskytovaná zdravotná starostlivosť na základe verejného zdravotného poistenia bezplatne, aby sme mohli určiť aj parametre, kedy a za akých podmienok vôbec môžme uvažovať o tom, či priniesť nejaké viaczdrojové financovanie.
Hrnčiar, Andrej, podpredseda NR SR (2019-03-27):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Alojzovi Baránikovi. (Reakcie z pléna.) Pán poslanec Marosz, nech sa páči.
V. Veteška, podpredseda NR SR: (2005-05-26):
Pán poslanec Přidal – procedurálny návrh. Pán poslanec Přidal.
Kollár, Jozef, poslanec NR SR (2014-04-01):
Vážený pán predseda, dajte, prosím, hlasovať o tom, že Národná rada Slovenskej republiky prerokuje predmetný návrh v druhom čítaní.
Kašper, Igor, poslanec NR SR (2020-04-07):
Ďakujem za slovo. Páni kolegovia z opozície tu hovoria o nejakom ožobračovaní, o kšeftoch, o diktáte. Ja chápem, že to hovoríte alebo že to musíte hovoriť a že to potrebujete nejako dať pod čiernu zem, tento zákon, je to vaša práca. Ale povedzme si to teda na rovinu a povedzme si teda pravdu, ako to teda naozaj je s tými úrokmi. A ja mám rád príklady, keďže som ekonóm. A jednoduchý príklad je pri 50-tisícovej hypotéke, ktorá je na 20 rokov, a sme približne v strede splácania, tak v tomto období platíme za úrok mesačne približne 20 eur. Keď nastane ten príklad, čo povedal pán minister, a že tie splátky si odložíme povedzme na 5 mesiacov, tak zaplatíme naviac približne 100 eur. Na tých zvyšných 10 rokov to znamená mesačne 80 centov. (Ruch v sále.) Opakujem to znovu, ide o 80 centov. Samozrejme, pri stotisícovom úvere je to 1,60 eura, ale pri 25-tisícovom úvere je to 40 centov mesačne. Takže ak je toto podľa vás ožobračovanie, tak myslím si, že máme na to trošku iný pohľad. (Ruch v sále.) Ešte, pán Kamenický, ku vám. Ten termín, čo ste povedali, ten 29. februára. V návrhu, zákone sa hovorí, že banka to nemusí akceptovať. Ja si myslím a som presvedčený, že každá príčetná banka, ktorá, keď klient požiada o odklad splátky a tú nejakú by som povedal malú, malú dlžobu vyrovná niekto, tak každá príčetná banka pri tejto situácii, samozrejme, tomu klientovi ten odklad splátky dovolí. Postavme si takých sto ľudí naozaj vedľa seba, ktorých sa toto opatrenie môže týkať. Ja som na sto percent presvedčený bez toho, či ten človek, ktorý je dlžníkom, je z opozície, alebo koalície, že tento zákon určite uvíta, lebo je to o pomoci ľuďom. A týmto zákonom hlavne pomôžeme ľuďom. A to viem, o čom hovorím. Ďakujem pekne.
Grendel, Gábor, podpredseda NR SR (2023-02-09):
Ďakujem, pán poslanec. Skôr ako otvorím zlúčenú rozpravu, s procedurálnym návrhom pán poslanec Miroslav Suja.
Grendel, Gábor, podpredseda NR SR (2022-09-22):
Ďakujeme za informácie, pán premiér. Teraz vás prosím, aby ste v limite 15 minút odpovedali na otázky adresované predsedovi vlády Slovenskej republiky, čiže vám. Prvá otázka je od pána poslanca Martina Čepčeka a znie: 	„Vážený pán premiér, ako bude vyzerať zima na školách? Bude sa učiť celý týždeň? Čo pripravujete, aby deti nezostali doma na PC?“
P. Hrušovský, predseda NR SR: (2004-10-20):
(Hlasovanie.) 141 prítomných, 15 za, 29 proti, 94 sa zdržalo, 3 nehlasovali. Návrh sme neschválili.
Potocký, Milan, poslanec NR SR (2022-06-22):
Pán predseda, keďže sme odhlasovali body zo spoločnej správy a pozmeňujúce a doplňujúce návrhy, dajte hlasovať o tom, že návrh zákona prerokujeme v treťom čítaní ihneď.
Hrnčiar, Andrej, podpredseda NR SR (2017-09-14):
Reakcia na faktické, pán poslanec Jarjabek.
Bublavý, Dušan, poslanec NR SR (2014-05-29):
Pán predseda, dajte hlasovať o procedurálnom návrhu poslanca Kadúca odložiť hlasovanie o návrhu zákona až do stretnutia pracovnej skupiny.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme o návrhu prerokovať návrh vládneho zákona v prvom, teda v treťom čítaní. (Hlasovanie.) Prítomných 148 poslancov, za 83, proti 42, zdržalo sa 23 poslancov. Konštatujem, že sme sa rozhodli, že tento návrh zákona prerokujeme v treťom čítaní ihneď. Preto otváram rozpravu v rámci tohto čítania a pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči.
Grendel, Gábor, podpredseda NR SR (2023-06-27):
S reakciou na faktické poznámky pán podpredseda Pčolinský.
Aštaryová, Zuzana, poslankyňa NR SR (2011-05-27):
Ďakujem veľmi pekne. Takže, vážený pán predsedajúci, vážené panie poslankyne, vážení páni poslanci, dovoľte mi, aby som v zmysle zákona o rokovacom poriadku vystúpila k návrhu skupiny poslancov na vydanie zákona, ktorým sa mení a dopĺňa zákon č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov (tlač 362), ako spravodajca výboru pre financie a rozpočet. Uvedený návrh bol doručený poslancom v stanovenej lehote, t. j. najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh a podľa legislatívnych pravidiel ho zaradil na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jeho účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a s ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Zároveň návrh zákona obsahuje doložku zlučiteľnosti s právom Európskej únie a doložku vybraných vplyvov. Po rozprave odporučím, aby podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní. A v súlade s rozhodnutím predsedu Národnej rady Slovenskej republiky č. 354 z 29. apríla 2011 a podľa § 71 zákona o rokovacom poriadku odporučím, aby návrh zákona prerokovali výbory: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona.
Takáč, Richard, poslanec NR SR (2022-09-30):
Áno. 1117 tu mám. Áno, a pozerám, že tu hore je, tu hore je 1148. (Povedané súbežne s predsedajúcim.)
Vitteková, Anna, poslankyňa NR SR (2013-06-18):
Ďakujem. Zápisnica o výsledku tajného hlasovania o návrhu na voľbu kandidáta na vymenovanie za generálneho prokurátora Slovenskej republiky, ktoré sa konalo 18. júna 2013. Na tajné hlasovanie o návrhu na voľbu kandidáta na vymenovanie za generálneho prokurátora Slovenskej republiky bolo vydaných a poslanci si osobne prevzali 82 hlasovacích lístkov. Teda na voľbe bolo prítomných 82 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidáta na vymenovanie za generálneho prokurátora Slovenskej republiky všetci poslanci odovzdali hlasovacie lístky. Z 82 odovzdaných hlasovacích lístkov nebol žiadny neplatný. Z 82 platných hlasovacích lístkov overovatelia zistili, že o návrhu na voľbu Jaromíra Čižnára za kandidáta na vymenovanie za generálneho prokurátora Slovenskej republiky hlasovalo za 82 poslancov, proti nebol žiadny poslanec, zdržal sa hlasovania žiadny poslanec. Na schválenie návrhu na voľbu kandidáta na vymenovanie za generálneho prokurátora Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní bol za kandidáta na vymenovanie za generálneho prokurátora Slovenskej republiky zvolený Jaromír Čižnár. (Potlesk.) Zároveň overovatelia ma poverili ako člena oznámiť výsledok hlasovania Národnej rade Slovenskej republiky. Ďakujem.
Viskupič, Jozef, poslanec NR SR (2015-04-24):
Dve poznámky a dva dôvody na odvolanie, a keď sa odkrývajú karty, treba možno povedať aj ďalšie skúsenosti, a neblahé skúsenosti, s trnavskou nemocnicou. Posledný veľký pozemok v širšom centre Trnavy, polovica pozemku trnavskej nemocnice, ktorú ten istý pán manažér, tak ako ho tu volajú, ponúkol ako nezastavateľnú plochu developerovi, ktorý na Slovensku doteraz nič iné nestaval, iba Tescá a Kauflandy, a keď sa to celé uskutočnilo pod gesciou ministerstva zdravotníctva za bývalého vedenia, ale aj ministerstva financií, tak potom po predanom pozemku pán Tabaček príde na Mestské zastupiteľstvo do Trnavy a žiada o zmenu územného plánu, tri týždne po predaji pozemku, aby sa zmenil územný plán a na pozemku, kde sa nedá stavať, aby sa dalo. Už nebol vlastníkom toho pozemku, alebo Fakultná nemocnica nebola. A ja som interpeloval a čakal som, že sa k tomu vyjadrí či už staré, nevyjadrilo sa, ale aj nové vedenie ministerstva, doteraz to nebolo. To je jeden dôvod. Druhý dôvod je, a to sme hovorili na začiatku schôdze, že päť mesiacov ministrovania svedčí skôr o tom, že niekto bol poverený zametať veci pod koberec, aby nebola vyvodená tá zodpovednosť, ktorá má byť, v mnohých ohľadoch aj trestnoprávna, a zametať stopy. Preto si myslím, že bývalý štátny tajomník v kresle ministra tam nemá čo robiť a mal by odstúpiť z racionálnych dôvodov, pretože si zdravotníctvo zaslúži nie Viliama „Čističa“, ale rezortného ministra, ktorý bude zdravotníctvo hýbať ďalej.
Paška, Pavol, predseda NR SR (2013-10-29):
(Hlasovanie.) 134 prítomných, 116 bolo za, 16 sa zdržali, 2 nehlasovali. Návrhy sme schválili. Pán poslanec Fecko uvedie v prvom čítaní hlasovanie o návrhu pána poslanca, pánov poslancov Hubu a Mičovského na vydanie zákona č. 137 o ovzduší. (Hlasovanie o návrhu poslancov Národnej rady Slovenskej republiky Mikuláša Hubu a Jána Mičovského na vydanie zákona, ktorým sa mení a dopĺňa zákon č. 137/2010 Z. z. o ovzduší v znení zákona č. 318/2012 Z. z. , tlač 707.)
Hort, Milan, podpredseda NR SR (2010-10-22):
Ďalej sa do rozpravy prihlásila pani poslankyňa Renáta Zmajkovičová, nech sa páči.
B. Bugár, podpredseda NR SR: (2004-02-04):
R. Vavrík, poslanec: Áno, ďakujem pekne. Ja sa vrátim o chvíľu.
Kaník, Ľudovít, poslanec NR SR (2014-03-28):
Ja sa vzdávam.
A. Belousovová, podpredsedníčka NR SR: (2010-03-03):
Otváram rozpravu. Do rozpravy som dostala jednu písomnú prihlášku: Písomne sa prihlásil pán poslanec Miklós. Pán poslanec, máte slovo. Pán poslanec sa vzdáva slova, takže otváram možnosť podania ústnych prihlášok do rozpravy. Ústne sa prihlásila do rozpravy  pani poslankyňa Kramplová. Uzatváram možnosť podania ústnych prihlášok do rozpravy. Pani poslankyňa, máte slovo.
Šefčík, Marek, poslanec NR SR (2023-02-09):
Áno, mám doplňujúcu otázku. Ďakujem, pán minister, zatiaľ za odpoveď. A moja doplňujúca otázka bude práve smerovať k tým komplikáciám, ktoré tam nastali, lebo sa mi dostalo ako členovi zdravotníckeho výboru, že spoločnosť, teda konzorcium, ktorá, ktoré vyhralo výberové konanie, mimochodom, nikdy nerobilo projekt na nemocnicu, sa sťažuje, že zo strany ministerstva sú odmietané snahy o odborné zabezpečenie činnosti vo vzťahu k projektu a že ministerstvo s nimi údajne nekomunikuje tak, ako by malo. Vraj ministerstvo odmietlo odborníkov, ktorí sa mali zúčastniť na príprave projektu, spoločnosť sa vraj dištancuje od prípadných právnych a iných problémov s neplnením zmluvy a projektu pre budúceho zhotoviteľa diela. Vy ste už spomenuli, že 2024, je to míľnik v prvom kvartáli na peniaze z plánu obnovy a odolnosti, a chcem sa opýtať, že znova, opätovne, že či je toto, čo som vymenoval, pravda a či sú tie peniaze ohrozené, pretože sme bojovali, však si to pamätáme všetci, bojovali sme za prijatie optimalizácie siete nemocníc, ktorú pripravoval ešte bývalý minister, vy ste to potom dotiahli a tu v parlamente sme to schválili a môžem povedať, že horko-ťažko sme to schválili. Tak verím teda, že to nestroskotá na nejakej neochote ministerstva, na nejakej komunikácii a neplnení míľnikov z plánu obnovy. Ďakujem.
Štefanec, Ivan, poslanec NR SR (2011-09-14):
Ďakujem, pán predsedajúci. V rozprave vystúpil jeden pán poslanec Pelegrini, ktorý podal jeden pozmeňujúci návrh. Dajte, prosím, hlasovať najskôr o skrátení lehoty.
Hrušovský, Pavol, podpredseda NR SR (2011-07-11):
Pani poslankyňa Dubovcová je ďalšia v poradí prihlásená do rozpravy.
Hlina, Alojz, poslanec NR SR (2014-09-17):
Ďakujem veľmi pekne. Ja sa pozastavím len pri tom, čo pán kolega spomínal, že v zásade ešte nie sú, ak som dobre pochopil pozastavené tie zamestnanosti. Len to ešte asi nevedia tí kontrolóri, čo napáchali koncom augusta, lebo zmluva s Krutým bola podpísaná 25. augusta a zmluva, to tiež treba povedať, s človekom, ktorému, ktorý je povinný vracať fondy pánovi Magálovi, tak tiež ste podporili recepčnú. Viete, že myslím, že slovenská verejnosť je dostatočne informovaná o nejakých penziónoch, však kto by sa v tom vyznal? A napriek tejto určitej histórii 27. augusta, myslím, bola podpísaná s ním dohoda na dotáciu pre recepčnú, rozumiete? Recepčnú. Asi v tom penzióne, ktorý neexistuje. Takže ja si myslím, že keď sa Európa dozvie, Európska únia a komisia, že koho ste podporili, Európska komisia poslala trikrát list tejto krajine, že čo tu tým ľuďom stvárate z pohľadu spotrebiteľov a to bolo na popud jedného prípadu, ktorý bol Pohotovosť a doktor Krutý. To znamená, viete, že prepojte si to. Že kvôli čomu Európska únia nás vyzývala a potom sa to nejako sa snažilo upratať, uzametať, neviem čo, tak tých ľudí, ktorých okrem iného paralyzujú aj súdy, tak používate prostriedky Európskej únie na dotáciu ich činnosti. Takže nezdieľam teda, alebo ako to vlastne povedať, lebo vylejeme, vylejeme aj s vaničkou aj dieťa asi, že je dosť možné, že aj tieto ešte otvorené fondy sa zavrú, pokiaľ sa dozvedia, že čo sú schopní podporiť. A naozaj. To sú dva prípady, tých prípadov podľa excesov tam nájdeme viac. Doktor Krutý a pán Magál. Ďakujem.
Cigániková, Jana, poslankyňa NR SR (2018-12-04):
Ďakujem pekne. Mirko, neuveríš, čakala som tento koment. Keď som to písala, som si povedala, že ja by som presne takto reagovala. Napriek tomu, teda predstavme si, že politici a nominanti dodržujú zákon, a keď ho teda chcú dodržovať, dodržiavať, tak keďže nie je navýšený aparát, ktorý by tak verej..., ktorý by verejne obstarával, tak je dosť málo pravdepodobné, že to normálnym legálnym spôsobom dokážu minúť. Druhá vec je, čo dokážu iným spôsobom, áno. (Povedané so smiechom.)
Kažimír, Peter, podpredseda vlády a minister financií SR (2014-07-03):
Ďakujem veľmi pekne za slovo, prajem príjemný dobrý deň všetkým. Takže dovoľte mi niečo povedať k predloženému zákonu. Navrhovanou novelou zákona sa ustanovuje nová kompetencia finančnej správy, ktorá spočíva v zabezpečovaní ochrany vybraných objektov Ministerstva financií Slovenskej republiky a iných orgánov štátnej správy v colníctve a ochrany poriadku v týchto objektoch. Zároveň sa upravujú s tým súvisiace oprávnenia colníka. Novelizuje sa aj zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov, u ktorého sa upravujú zanedbateľné sumy dovozného cla a iných dovozných platieb, resp. vývozného cla, ktoré colné orgány nebudú zapisovať do účtovnej evidencie. Toľko na úvod, ďakujem.
Podmanický, Ján, poslanec NR SR (2012-08-10):
Prosím, dajte hlasovať o návrhu 31 osobitne s návrhom schváliť. Upozorňujem, že bol podaný lepší návrh v rozprave.
V. Veteška, podpredseda NR SR: (2005-10-25):
Nasleduje prvé čítané o vládnom návrhu zákona, ktorým sa mení a dopĺňa zákon č. 90/1998 Z. z. o stavebných výrobkoch v znení neskorších predpisov a zákon č. 455/1991 Zb. o živnostenskom podnikaní (živnostenský zákon) v znení neskorších predpisov . Vládny návrh zákona ste dostali ako tlač č. 1305 a o prerokovaní vo výboroch máte rozhodnutie pod č. 1336. Prosím ministra výstavby a regionálneho rozvoja Slovenskej republiky pána Lászlóa Gyurovszkého, aby vládny návrh zákona uviedol.
Mikloško, Jozef, poslanec NR SR (2014-12-04):
Ďakujem pekne. Ja len upozorňujem na včerajší článok v Topkách, kde vystrašení rodičia z Košíc sa sťažujú na sexuálny kurz v škole, kde im teda predvádzali všeličo. Tak nechcem už vedieť váš názor, ale pozrite si noviny. Až tak Topkám moc neverím, ale keď je to pravda, je to strašné. Ďakujem.
Uhrík, Milan, poslanec NR SR (2018-02-14):
Ďakujem. Škoda, že tu nie je pán Hrnko. Chcel som mu povedať, aby ma zbytočne nepoučoval, lebo kade chodím, tade na pána Hrnka počúvam, najmä od matičiarov a bývalých členov SNS, len negatívne sťažnosti, ako, ako zradil svoje vlastné slová, ktoré aj v súvislosti s históriou ešte pred pár rokmi hovoril. Mňa nezaujíma, koľko členov mala boľševická Národná rada alebo koľko členov mala Národná rada v minulosti všeobecne. Pre nás je dôležitá súčasnosť a budúcnosť. To, že demokracia je drahá, to mi je jasné, najmä keď to hovorí pán Hrnko, predstaviteľ, podpredseda Slovenskej národnej strany, lebo oni sú toho exemplárnym príkladom, ako drahá môže demokracia v ich ponímaní byť. A čo sa týka tej aktivity, tak poslanci z SNS sú jedni z najmenej aktívnych v Národnej rade. Naozaj sa vyjadrujú, štatisticky, keď si spočítate, my sme si robili štatistiku, tak patria medzi tých najpasívnejších v Národnej rade. Čiže on je ten posledný, ktorý má právo kritizovať, čo máme my právo predkladať, alebo nie. No a čo sa týka tých počtu poslancov, pán Klus, v iných krajinách s porovnateľným počtov obyvateľov, tak napríklad Dánsko má viac poslancov, samozrejme, Chorvátsko má približne rovnako, Cyprus, ale ten má menej obyvateľov, Estónsko menej. Je to plus-mínus tak, poviem objektívne, že krajiny, ktoré majú rovnaký počet obyvateľov, majú plus-mínus rovnaký počet poslancov, ale to zase nemusí byť, samozrejme, smerodajné pre nás, lebo aj tam existujú odchýlky, ktoré sú smerom nahor alebo nadol. Čiže viete, je to na našom rozhodnutí, ako sa Národná rada Slovenskej republiky dohodne, tak bude.
Bagačka, Michal, poslanec NR SR (2015-10-07):
Ďakujem za slovo. V rozprave vystúpili dvaja páni poslanci, nebol predložený žiadny návrh. Preto prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2014-06-06):
Faktické poznámky, dvaja poslanci. Uzatváram možnosť prihlásiť sa. Pán poslanec Mikloško.
Zemanová, Anna, poslankyňa NR SR (2019-04-02):
Ďakujem pekne za slovo. Pán predseda, ja by som chcela len upozorniť, že pozmeňujúci návrh pána poslanca Antala nie je zverejnený na webovej stránke Národnej rady a tak si myslím, že nemalo byť o ňom dané hlasovať.
Žiga, Peter, podpredseda NR SR (2024-04-24):
Vážené kolegyne, kolegovia, keďže som konzultoval s vystupujúcimi v rozprave a avizujú mi, že aj pani poslankyňa Kalmárová aj pán poslanec Čaučík majú dlhšie vystúpenia ako, ako 20 minút, tak sa ešte opýtam pána poslanca Grendela, či by stihol do dvanástej svoj príspevok alebo to, alebo urobíme obedňajšiu prestávku a necháme to potom na poobedňajšie rokovanie. Prerušujem rokovanie na obedňajšiu prestávku, budeme pokračovať o štrnástej hodine. Ďakujem. (Prerušenie rokovania o 11.47 hodine.) (Pokračovanie rokovania o 14.00 hodine.)
Pellegrini, Peter, podpredseda NR SR (2020-04-07):
Ďakujem pekne. S reakciou na faktickú, pán poslanec Suja.
Laššáková, Jana, podpredsedníčka NR SR (2013-06-19):
Ale nesúvisí to s prerokovanou vecou! Až naozaj sa nebudete držať témy, požiadam, aby vás vypli.
Figeľ, Ján, podpredseda NR SR (2013-03-20):
S ďalšou faktickou Štefan Kuffa.
Laššáková, Jana, podpredsedníčka NR SR (2013-05-22):
Ďakujem, pán minister, zaujmite miesto určené pre navrhovateľov. A prosím spoločného spravodajcu z výboru pre vzdelávanie, vedu, mládež a šport, pána poslanca Ľubomíra Petráka, aby informoval Národnú radu o výsledku prerokovania správy vo výboroch. Nech sa páči, pán spravodajca, máte slovo.
P. Paška, predseda NR SR: (2006-08-01):
(Prerušenie rokovania o 14.25 hodine.) (Pokračovanie rokovania o 14.42 hodine.)
B. Bugár, podpredseda NR SR: (2001-11-06):
Pán poslanec Fico.
M. Hort, podpredseda NR SR: (2007-09-19):
Pán poslanec Mikloš chce reagovať. Nech sa páči.
B. Bugár, podpredseda NR SR: (2004-09-07):
(Hlasovanie.) Prítomných 134 poslancov, za návrh 76, proti 14, zdržalo sa 44 poslancov. Konštatujem, že sme sa rozhodli, že tento návrh zákona prerokujeme v druhom čítaní. Nech sa páči.
Jurinová, Erika, podpredsedníčka NR SR (2015-03-17):
Ďakujem pekne, pán spravodajca. Prerušujem rokovanie o tomto bode programu. Aj keď pán poslanec Brocka chcel reagovať, ale nemôže, áno. Takže budeme pokračovať prvým čítaním o návrhu poslancov Národnej rady Slovenskej republiky Ľudovíta Kaníka, Júliusa Brocku, Jozefa Mihála, Martina Chrena a Eriky Jurinovej na vydanie ústavného zákona o ochrane starobných dôchodkov . Návrh ústavného zákona je uverejnený pod tlačou 1281. Návrh na jeho pridelenie na prerokovanie výborom je v rozhodnutí č. 1293. Dávam slovo poslancovi Ľudovítovi Kaníkovi, aby návrh ústavného zákona uviedol.
Kotleba, Marek, poslanec NR SR (2021-10-19):
Ďakujem za slovo. Mňa by len zaujímala jedna vec a dúfam, že niekto mi na ňu aj bude vedieť odpovedať, či tento zákon toto všetko umožňuje, či je ten zákon opäť otvorený, ako sú aj mnohé iné zákony, kde je ten zákon úplne nejasný. A teda, ja sa pýtam, ak mi niekto vie odpovedať, či na základe tohto zákona môže obmedziť volebné právo Úrad verejného zdravotníctva osobám, ktoré budú označené alebo ktoré budú v karanténe. To jediné ma zaujíma. Ďakujem.
Paška, Pavol, predseda NR SR (2014-06-12):
Hlasujeme. (Hlasovanie.) 108 prítomných, 13 za, 59 proti, 36 sa zdržalo. Neschválili sme návrh zákona do druhého čítania, nebudeme pokračovať v rokovaní o ňom. Pán poslanec Přidal uvedie v prvom čítaní hlasovanie o návrhu poslancov Národnej rady Slovenskej republiky Martina Chrena a Juraja Miškova na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov . Je to tlač 1005.
Bugár, Béla, podpredseda NR SR (2018-02-06):
Prezentujme sa a hlasujme o bodoch zo spoločnej správy. (Hlasovanie.) Prítomných 139, za 76, proti 1, zdržalo sa 61 poslancov, 1 nehlasoval.
Simon, Zsolt, poslanec NR SR (2016-10-25):
Ďakujem pekne kolegom za faktické pripomienky. Snáď by som, ak môžem, zareagoval na kolegu Vašečku, ktorý hovoril o tom, že z vládnej koalície odznieva, že 70 % diskutujúcich je z opozície. No, pán kolega, ja s vami súhlasím. Je to problém. Je to problém preto, lebo asi v opozícii sedia ľudia, ktorí majú vlastný názor, a v koalícii sedia ľudia ako Kolesíkovia, osemdesiat jedna Kolesíkov, ktorí tlačia. Ďakujem.
Mazurek, Milan, poslanec NR SR (2018-03-26):
Aj ja ti ďakujem, Stano. No, ja som jednoducho považoval za potrebné vyjasniť si v tejto téme niektoré veci, pretože sa mi nepáči, keď na jednej strane Robert Fico účelovo využije tému Georgea Sorosa na to, aby odkryl, aby nejakým spôsobom posunul tú pozornosť médií aj celej slovenskej verejnosti niekam úplne inam, a na druhej strane má Sorosových ľudí priamo vo svojej vlastnej vláde, to znamená priateľov Georgea Sorosa. Veď je známa tá kauza, kedy unikli e-maily a priamo osobne George Soros navrhoval ministerke zahraničných vecí Spojených štátov amerických Clintonovej, aby nominovala ministra Lajčáka z Ficovej vlády. Priamo George Soros osobne toto písal na funkciu nejakého diplomata v rámci vzťahov s Albánskom a podobne. Ono človek sa môže pýtať, že prečo nejaký miliardár, nejaká fyzická súkromná osoba radí ministerke zahraničných vecí Spojených štátov amerických, keď táto osoba má byť len nejaký starý dedko, ktorý hrá golf a nevenuje sa ničomu. No ale je to jednoducho tak. Proste tie Sorosove peniaze sú rozlezené na neskutočne veľa miest, do neskutočne veľkého množstva rôznych mimovládnych organizácií a médiá, ktoré účelovo sa snažia túto tému vyčleniť do nejakého vtipného konšpiračného spektra, do nejakých hlúpostí, nezmyslov, do nejakých vtipných vecí, tak práve tieto médiá sú častokrát práve založené za peniaze, ktoré pritiekli, pritiekli aj z týchto smerov. A práve tieto médiá a ich zamestnanci častokrát figurujú aj v rôznych mimovládnych organizáciách, ktoré sú priamo napojené na tieto zdroje. A potom sa nemôžme diviť, že sa snažia túto tému nejakým spôsobom, ako hovorím, vyčleniť do týchto vtipných lokalít, ale je to naozaj vážna hrozba. Ako som povedal, na jednej strane vláda skorumpovancov, zlodejov, mafiánov, oligarchov a na druhej strane poloblázni, vítači imigrantov, podporovači Istanbulského dohovoru, homosexuálnych vzťahov a neviem čoho všetkého.
Dostál, Ondrej, poslanec NR SR (2019-09-12):
Ďakujem, pán minister, za odpoveď. No, možno to nie sú prieťahy z hľadiska konania sudcu, ale z hľadiska konania štátu a vymožiteľnosti práva to ako prieťahy nepochybne vidím, lebo tá žaloba tam bola podaná, myslím, v roku 2014. V čase, keď som interpeloval vašu predchodkyňu pani ministerku Žitňanskú, koncom roka 2017, tak tam bolo 25 odročení, zmenil sa tam sudca. Teraz, pokiaľ viem, je tam už 34 odročení. Pán Michal Petraník, starosta Vyšného Mirošova, bol medzičasom, ako ste aj spomenuli, trestne stíhaný za inú vec. Toto je trestne stíhaný za spreneveru, ktorá sa týka peňazí obce. Bol stíhaný v súvislosti so svojím podnikaním s nejakým podozrením na podvody s DPH. Takmer pol roka bol v kolúznej, kolúznej väzbe. Zanikol by mu, zanikol by mu mandát, ak by tam bol trochu dlhšie, ale tesne pred tým pol rokom sa vrátil a teraz s náramkom, lebo je sledovaný alebo teda predpokladám, že je to nejaké zaisťovacie zariadenie, tak teraz starostuje naďalej. Keby konal štát rýchlejšie, tak v roku 2018, keď bol znovu zvolený za starostu, tentokrát už nie za stranu MOST – HÍD, ako som sa pýtal vtedy, keď bola ešte pani ministerka Žitňanská, ale teraz už za vášho koaličného partnera SMER – sociálna demokracia, ak by bol odsúdený, tak by pravdepodobne nemohol ani kandidovať. Čiže z pohľadu obyvateľov toto je, myslím si, že nekonanie, a teda ak vás môžem, tak by som vás chcel poprosiť, aby ste apelovali aj na vedenie súdu, aby v tejto veci zabezpeči... (Prerušenie vystúpenia časomerom.)